Държавен вестник, бр. 88, 2003 г., стр. 6

С Т Р .  6
Д Ъ Р Ж А В Е Н   В Е С Т Н И К
Б Р О Й  88
Чл. 20. (1) Комисията е колегиален орган,
който се състои от петима членове, включител-
но председател и заместник-председател.
(2) Членове на комисията могат да бъдат
само български граждани с висше образование
и най-малко 5 години трудов стаж, от които поне
един правоспособен юрист и един икономист.
(3) Председателят на комисията се опреде-
ля и се освобождава по решение на Министер-
ския съвет и се назначава със заповед на минис-
тър-председателя за срок 5 години.
(4) Заместник-председателят и двама от чле-
новете на комисията се избират и се освобож-
дават с решение на Народното събрание за срок
5 години.
(5) Един от членовете на комисията се наз-
начава и се освобождава с указ на президента
на Република България за срок 5 години.
(6) Броят на последователните мандати е не
повече от два за всички членове на комисията.
(7) Членовете на комисията имат всички
права по трудово правоотношение освен тези,
които противоречат или са несъвместими с
правното им положение.
Чл. 21. (1) Членовете на комисията не мо-
гат да бъдат еднолични търговци, собственици,
съдружници, акционери, управители (прокурис-
ти), консултанти или членове на органи на уп-
равление на търговски дружества, държавни
предприятия и юридически лица с нестопанска
цел в областта на съобщенията.
(2) Членовете на комисията не могат да за-
емат друга платена длъжност в областта на
съобщенията, както и да получават възнаграж-
дение по граждански договор, освен в случаите,
когато упражняват научна или преподавател-
ска дейност.
Чл. 22. (1) Правомощията на членовете на
комисията се прекратяват при смърт и от съот-
ветните органи преди изтичането на мандата в
следните случаи:
1. по тяхно писмено искане;
2. при установяване на несъвместимост с
изискванията на този закон;
3. когато са осъдени на лишаване от свобода
за умишлено престъпление от общ характер;
4. при невъзможност да изпълняват задъл-
женията си повече от три месеца.
(2) При прекратяване на правомощията на
член на комисията в срок до един месец от деня
на прекратяване на правомощията компетент-
ният орган определя, избира или назначава нов
член до изтичането на съответния мандат.
Чл. 23. Възнагражденията на членовете на
комисията се определят, както следва:
1. на председателя—95 на сто от основното
възнаграждение на народен представител;
2. на заместник-председателя—90 на сто от
основното възнаграждение на народен пред-
ставител;
3. на останалите членове—85 на сто от основ-
ното възнаграждение на народен представител.
Чл. 24. (1) Всеки член на комисията е длъ-
жен да разкрие писмено  пред комисията всеки
съществен търговски, финансов или друг делови
интерес, който той и/или членове на семейство-
то му имат при вземане на конкретно решение,
и да не участва в обсъждането и гласуването му.
(2) Съществен търговски, финансов или друг
делови интерес е налице винаги за лицата по
ал. 1, както и за лица, с които всяко от тях е
икономически свързано, когато кандидатстват
или получават индивидуална лицензия или ре-
гистрация по обща лицензия по този закон.
(3) При встъпване в длъжност членовете на
комисията подават декларации, с които декла-
рират наличието или липсата на обстоятелст-
вата по ал. 1. В декларациите се вписват и име-
ната и адресите на икономически свързани с
тях или с членове на семействата им лица, как-
то и деловите интереси, които са възникнали.
Декларациите се съхраняват в специален пуб-
личен регистър при комисията.
(4) Членовете на комисията подават най-
малко веднъж на 6 месеца декларации съглас-
но изискванията на ал. 3.
(5) Засегнатата страна, както и всеки заин-
тересован, може да поиска от Върховния адми-
нистративен съд да отмени по общия ред взети
в нарушение на ал. 1 решения.
(6) Една година след прекратяването на
мандата членовете на комисията не могат да
бъдат собственици, акционери, съдружници,
управители (прокуристи) или членове на орга-
ни на управление на търговски дружества и
държавни предприятия, лицензирани по този
закон, както и да упражняват права по лицен-
зии, издадени по реда на този закон, като едно-
лични търговци.
Чл. 25. Председателят на комисията:
1. представлява комисията или упълномоща-
ва лица, които да я представляват;
2. организира и ръководи дейността на ко-
мисията;
3. насрочва и ръководи заседанията на ко-
мисията;
4. сключва, изменя и прекратява трудовите
договори със служителите от администрацията;
5. контролира и отговаря за изпълнението
на бюджета на комисията;
6. информира обществеността за дейността
на комисията.
Чл. 26. (1) Комисията в своята дейност се
подпомага от администрация.
(2) Комисията приема правилник, опреде-
лящ устройството, дейността, организацията на
работа и структурата на комисията и на нейна-
та администрация, който се обнародва в “Дър-
жавен вестник”.
(3) Основните месечни възнаграждения на
служителите от администрацията се определят
от председателя съгласно вътрешните правила
за работната заплата и разполагаемите средст-
ва по бюджета на комисията.